Fjellpryd

Fjellpryd, Diapensia lapponica er en plante i fjellprydfamilien.

 Utseende 
En lav (til 5 cm), tett tuet fjellplante med svært tettsittende læraktige blad. Bladene er spatelformede og buet. Om vinteren blir de mørkerøde. Blomstene er klokkeformet radiærsymmetrisk og femtallig. De er ganske store - 8–16 mm. Fargen er gulhvit. Blomstringen er ofte tidlig slik at den ikke legges merke til av fjellvandrere. Frukten er en kapsel med tre rom og mange små frø. Det har tradisjonelt vært skilt mellom to underarter, ssp. lapponica i den amerikanske og europeiske bestanden - og ssp obovata med litt større og mer langskaftede blader i den asiatiske bestanden. Men dette skillet ser ikke ut til å bli opprettholdt av The Plant List   The Plant List   
 Utbredelse 
Fjellpryd vokser cirkumpolært i Nord-Amerika, Nord-Europa og østlige Asia. I Norge er den vanlig på rabber i fjellet opp til 1600 m fra Jotunheimen og nordover. Sør for Jotunheimen er det kun noen spredte forekomster.

Utbredelseskarthttp://data.artsdatabanken.no/Taxon/61726 Utbredelseskart for fjellpryd i Artsportalen

Fjellpryd er vurdert som livskraftig  i Norsk rødliste for 2015. Rødlisteinformasjon i Artsdatabanken
Det er mye som tyder på at fjellpryd krever mye kulde for å sette frø og at det kan gå mange år mellom hver gang dette skjer. Undersøkelser fra svensk Lappland tyder på at det ikke har skjedd noen nyetablering av planter over en femårsperiode. Derfor er det grunn til å tro at fjellpryd kan være utsatt for temeraturøkningBulletin of the Alpine Garden Society vol. 71 side 95 John Birks "Alpines and Extremes"

 Dyrkning 
Entusiaster forsøker fra tid til annen å dyrke fjellpryd, men den anses å være svært vanskelig. Den trives dårlig med varmen i lavlandet.
Bulletin of the Alpine Garden Society vol. 61 no. 1 side 71 Francis Ferns "Diapensias"Johannes Lid: Norsk Flora,  Det Norske Samlaget, 2005
 Bilder 

 Referanser 

 Kilder 
 Johannes Lid: Norsk Flora,  Det Norske Samlaget, 2005
 Artsdatabanken

 Eksterne lenker 


Kategori:Lyngordenen
Kategori:Grønlands flora